
REPUBLIKA SRPSKA
OKRUŽNO JAVNO TUŽILAŠTVO U TREBINJU
Broj predmeta: T16 0 KT 0016310 26  
Trebinje, 22.10.2026. godine 

OSNOVNOM SUDU U TREBINJU 
TREBINJE 
Okružno javno tužilaštvo u Trebinju na osnovu člana 43. stav 2. tačka ž) i članova 241. i 242. Zakona o krivičnom postupku Republike Srpske („Službeni glasnik Republike Srpske“, broj: 53/12, 91/17 i 66/18) p o d i ž e:
O P T U Ž N I C U

P r o t i v: 

G. Z.
Što je:

Dana 21.10.2026. godine, oko 15,50 časova na Međunarodnom graničnom prelazu BiH Deleuša, opština Bileća, u opticaj stavio lažnu javnu ispravu, na način da je prilikom izlaska iz  Bosne i Hercegovine i kontrolom od strane policijskih službenika Terenske kancelarije Jug, Jedinice granične policije Trebinje, svjestan svog djela čije izvršenje je htio, policijskim službenicima granične policije na uvid dao lažnu vozačku dozvolu Ruske Federacije serijskog broja .... na kojoj dozvoli se nalazila njegova fotografija i njegovi lični podaci, navodno izdatu dana 09.04.2025. godine u Ruskoj Federaciji, a koju je nabavio putem internet stranice za iznos od 400,00 Eura, a nakon izvršenih provjera od strane policijskih službenika Jedinice granične policije BiH od osumnjičenog je oduzeta falsifikovana vozačka dozvola koju je osumnjičeni upotrijebio kao pravu. 

Dakle, u opticaj stavio lažnu javnu ispravu. 
Čime da je osumnjičeni počinio krivično djelo Falsifikovanje isprave iz člana 347. stav 2. Krivičnog zakonika Republike Srpske. 

